Ei kenenkään maa (albumi)

Ei kenenkään maa on vuonna 2013 ilmestynyt, akustisena ilman sähköisiä soittimia äänitetty, Radiopuhelimet-yhtyeen kolmastoista studioalbumi. Albumi nousi Suomen viralliselle listalle viikon ajaksi sijalle 10.Radiopuhelimet: Ei Kenenkään Maa Musiikkituottajat. Viitattu 11.2.2015. Radiopuhelimet oli tehnyt akustisia kappaleita jo vuonna 2005 esitettyyn Tommi-musikaaliin ohjaaja Juha Hurmeen pyynnöstä ja esiintynyt myöhemmin akustisena myös omissa konserteissaan jo parin vuoden ajan ennen levyn julkaisua. Albumi sai ristiriitaisen vastaanoton. Helsingin Sanomien Nyt-liite kutsui ensivaikutelmaa "pieneksi pettymykseksi", mutta lisäsi, että "parhaimmillaan biiseissä yhdistyvät väsymätön luomuvimma, hauskuus ja maalaileva arvoituksellisuus" ja Soundin arvostelija piti levyä yhtyeen heikompiin kuuluvana. Molemmat antoivat levylle kuitenkin neljä tähteä. Neljään tähteen päätyi myös Desibeli.net, jonka mukaan "Puhelimien kiehtova intensiteetti kohoaa itse asiassa jopa vahvemmaksi kun keskivolyymiä lasketaan ja vauhtia välillä hillitään". Rytmi antoi levylle täydet viisi tähteä ja totesi, että albumi "säilyttää yhtyeen ainutlaatuisen tyylin ja intensiteetin, vaikka musiikillinen äänimaisema avartuukin". Albumin parhaina kappaleina on pidetty Tommi-musikaalista peräisin olevaa Kiljua sekä levyn päättävää yli kahdeksanminuuttista kappaletta Yö kun saatiin päätökseen. Radiopuhelimien muiden levyjen tapaan myös Ei kenenkään maan sanoitukset sisältävät yhteiskuntakritiikkiä, esimerkiksi levyn nimikappale on vastareaktio halla- aholaisuuteen. Kappaleesta Smäidä tehtiin elokuvaohjaaja Juha Penttisen ohjaama musiikkivideo, jonka pääosassa esiintyy televisiojuontaja Sampo Marjomaa. Oulussa kuvatussa videossa ovat mukana myös muun muassa entinen kansanedustaja Lyly Rajala sekä muusikot Aki Louhela ja Jukka Takalo. == Kappaleet == # (säv. Mällinen, san. Jarno Valli, sov. Radiopuhelimet) # (säv. Mällinen, Mäki, san. Mäki, sov. Radiopuhelimet, Veera Tuomi, Pekka Tuomi) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet) # (säv. Mällinen, san. Pasi Lappalainen, sov. Radiopuhelimet, Pekka Tuomi, Veera Tuomi, Jarno Valli) # (säv. Katz, san. Mällinen, sov. Radiopuhelimet) (CD:llä ja LP:n ja kasetin digitaalilatauksessa) # (säv. & san. Mällinen, sov. Radiopuhelimet, Veera Tuomi, Pekka Tuomi) # (säv. Mällinen, Mäki, san. Mäki, sov. Radiopuhelimet, Veera Tuomi, Pekka Tuomi) # (säv. Mällinen, Mäki, san. Mällinen, sov. Radiopuhelimet, Pike Kontkanen, Mirkku Mattinen) # (säv. Katz, Mäki, san. Mäki, sov. Radiopuhelimet) (CD:llä ja LP:n ja kasetin digitaalilatauksessa) # (säv. & san. Mällinen, sov. Radiopuhelimet) # (säv. Mällinen, san. Mäki, sov. Radiopuhelimet, Pike Kontkanen, Mirkku Mattinen) # (LP:n ja kasetin digitaalilatauksessa) (säv. Mällinen, san. Mällinen, Mäki, sov. Radiopuhelimet) == Kokoonpano == ;Yhtye *Antti Annunen – basso *Ray Katz – kitara *J. A. Mäki – laulu * Jarno Mällinen – kitara *Jyrki Raatikainen – rummut ;Vierailevat muusikot * Pike Kontkanen – viulu (2, 6, 8, 10) * Mirkku Mattinen – sello (2, 6, 8, 10) * Pekka Tuomi – saksofoni (2, 5, 6. 7) * Veera Tuomi – saksofoni (2, 5, 6, 7) == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Nuorgam: 83/100Nuorgam: Levyarvio * Rytmi: Rytmi: Levyarvio * Soundi: Soundi: Levyarvio == Lähteet == * Radiopuhelimet ‎– Ei Kenenkään Maa Discogs ===Viitteet=== Luokka:Radiopuhelimien albumit Luokka:Vuoden 2013 albumit Luokka:If Societyn albumit